als_Latn dik_Latn tur_Latn
‘Dridhen’ pankinat e superiores, Daja e Agostinelli në fije të perit
Ky edicion i kategorisë Superiore nuk ka ofruar vetëm takime interesante, duel për kreun dhe sfida të rëndësishme, por edhe një “valser” ndoshta të paprecedentë pankinash. Deri më tani kur janë zhvilluar vtëm 9 javë kampionat kanë ndryshuar plot 6 trajnerë.
Fillimisht u largua më dëshirë tekniku i teutës Cesare Beggi, i pasuar menjëherë nga ai i Lacit Marcelo Troisi. Partizani hoqi dorë nga italiani Sormani, si dhe Teuta nuk u bind nga pasuesi i Beggit, Roberto Cevoli. Magani dha dorëheqjen nga Flamurtari duke u sistemuar pikërisht në pankinën e durrsakëve, ndërsa së fundmi hoqi dorë nga stoli i Korabit, Artan Mërgjyshi.
Kaq shumë kaos pankinash në kaq pak javë, dhe me sa po kuptohet ky “valser kaotik” nuk është i destinuar të zvanitet. Tirana është shumë pranë ndërprerjes së mardhënieve me trajnerin Ilir Daja. Rezultatet zhgënjyese të dy javëve të fundit, më konkretisht humbja ndaj Luftëtarit dhe barazimi përballë Vllaznisë kanë prodhuar pakënaqësi tek drejtuesit bardheblu, madje disa burime konfirmojnë se një vendim paraprak për largimin e Dajës tashmë është marrë dhe në përfundim të takimit kundër Teutës, pavarësisht rezultatit do të vi shkarkimi i teknikut 50 vjeçar. Pasuesi i tij në pankinën e 24 herë kampionëve do të jetë me të gjitha gjasat Mirel Josa.
Një ish lojtar bardheblu, kampion edhe si trajner me këtë skuadër, dhe natyrisht njeriu që udhëhoqi Skënderbeun në 4 titujt e fundit. Meqë jemi të Skënderbeu në “fije të perit” është edhe fati i Andrea Agostinellit në stolin e korçarëve. Skuadra nuk ka bindur në 3 javët e fundit, sidomos kundër Tiranës dhe Partizanit. Për këtë arsye drejtesit e kampionëve të Shqipërisë po mendojnë që tani për një alternative të vlefshme që mund të zëvendësojë italianin. Përsa i përket Korabit, zyrtarët e klubit po bëjnë gjithçka të mundur për të afruar Shpëtim Duro, por ish trajneri i Partizanit për momentin nuk duket i tëhequr nga kjo aventurë.
als_Latn als_Latn als_Latn als_Latn als_Latn